Diari Oficial de la Generalitat Valenciana


Sumari del DOGV 4440, del 14-02-2003 (2003/1350)

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 7 de les normes subsidiàries de Siete Aguas.
-----------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1350


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Siete Aguas
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 7 de les normes subsidiàries de Siete Aguas. [2003/M1350]
  
Vist l'expedient remés per l'Ajuntament de Siete Aguas referit a la modificació número 7 de les normes subsidiàries, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant Acord del Ple de l'Ajuntament en sessió realitzada el dia 5 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en sessió realitzada el 9 de setembre de 2002.
  
2. El projecte consta de memòria i plans.
  
3. La modificació proposada consta de dos apartats:
  
- Redefinició dels límits de la zona verda prevista en l'accés a la població, augmentant la superfície d'esta i ajustada a l'edificació existent i legalment construïda. Les ordenances aplicables a la zona seran les d'illa tipus D.
  
Es justifica per la pròpia existència d'edificacions en fora d'ordenació, i una millora per a l'interés general en tant que s'augmenta la superfície de zona verda en 1220 m2, per la qual cosa pot estimar-se que es dóna una millora substantiva per a la població.
  
- Substitució del carrer transversal en sòl urbà industrial d'indústries no contaminants per una via de servicis públics.
  
Es justifica en la necessitat d'eliminar un carrer transversal que unix dos zones urbanes amb usos incompatibles.
  
4. Durant la tramitació de l'expedient no s'han sol·licitat informes sectorials.
  
5. Siete Aguas disposa de normes subsidiàries aprovades definitivament per la Comissió Territorial d'Urbanisme en data 28 de juny de 1988.
  
6. La Comissió Informativa de la Comissió Territorial d'Urbanisme de València, en sessió realitzada el 16 de desembre de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa a l'efecte del compliment del que preceptua l'article 27 de la LRAU.
  
3. Quant a les determinacions contingudes en la modificació ha de destacar-se que les dos vénen referides a la disminució de dotacions públiques (zona verda i vial), per la qual cosa ha de justificar-se el compliment d'allò que s'ha exigit per l'article 55 LRAU i 17 de l'annex al Reglament de Planejament, en tant que també les dos suposen un increment d'aprofitament lucratiu.
  
Amb la primera de les modificacions es produïx un increment d'aprofitament lucratiu quantificat en 3.670 m2, per a la qual es preveu un augment de dotació de zona verda de 980 m2 el que suposa un 26,70% de la superfície afectada.
  
Quant a la segona modificació es produïx un augment d'aprofitament de 240 m2 que es veuen compensats amb 240 m2 de zona verda, la qual cosa constituïx un 100% de la superfície afectada.
  
Pot concloure's que no es produïx minva en les dotacions públiques.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de PGOU de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 20 de desembre de 2002, acorda:
  
Aprovar definitivament la modificació número 7 de les normes subsidiàries de Siete Aguas.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.